በአሁኑ ጊዜ ግን በፍኖተ-ሰላም፣ ጅግጅጋና ሆሳዕና ከተሞች ባገኘው ቦታ ላይ በ3 ነጥብ 9 ቢሊዮን ብር ወጪ አዳዲስ ግንባታዎችን ለማከናወን ተቋራጮችን ለመለየት በጨረታ ላይ የሚገኝ መሆኑንና ግንባታውም በበጀት ዓመቱ እንደሚጀመር አመልክተዋል፡፡ ነቀምት፣ ባሌ ሮቤና ነገሌቦረና ትልቅ አቅም ያላቸው አዲስ ሳይቶች ለመገንባት የተያዘው ዕቅድ ግን በከተሞች ካለው የቦታ አቅርቦት ችግርና ክልሉ በተለያዩ ሥራዎች ከመጠመዱ ጋር ተያይዞ የቦታ ፈቃድ አለማግኘቱንና በዚህ ዓመት የግንባታ ሥራ እንደማይጀመር አስታውቀዋል፡፡ ነባር መጋዘኖች የአንድ ወቅት የአስቸኳይ ጊዜ የእህል ዕርዳታን ለማሰራጨት ሲባል የተገነቡ መሆናቸውን ጠቁመው፣ ሰፊ ክፍተቶች እንዳሉባቸውም ገልጸዋል፡፡
